REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/308-21

13. jul 2021. godine

B e o g r a d

ZAPISNIK

37. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 13. JULA 2021. GODINE

Sednica je počela u 09,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Duško Tarbuk, Olivera Pešić, Sonja Vlahović, Goran Kovačević, Boban Birmančević, Bratimir Vasiljević, Ana Čarapić i Zoltan Pek.

Sednici su prisustvovali zamenici članova Odbora: Nikola Vojinović (zamenik Nikole Jolovića), Mihailo Jokić (zamenik Vladimira Marinkovića) i Zoran Tomić (zamenik Bratimira Vasiljevića).

Sednici nije prisustvovali članovi Odbora: Dušan Bajatović, Ljiljana Kuzmanović Vujaković, Vojislav Vujić i Milorad Mijatović, niti njihovi zamenici.

Sednici su prisustvovali Jelena Tanasković, državni sekretar u Ministarstvu za zaštitu životne sredine i Tatjana Paulica Milovanović, v.d.pomoćnika direktora Uprave za javni dug Ministarstva finansija.

Na predlog predsednika Odbora, Odbor je jednoglasno (jedanaest glasova „za“) utvrdio sledeći:

Dnevni red:

1. Razmatranje Predloga zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, koji je podnela Vlada (broj 011-1286/21 od 9. jula 2021. godine).

Pre prelaska na rad po utvrđenom dnevnom redu Odbor je jednoglasno (sa jedanaest glasova ,,za,,) usvojio zapisnike sa 35. i 36. sednice Odbora.

**PRVA TAČKA DNEVNOG REDA: Razmatranje Predloga zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj**

Predlog zakona obrazložila je Jelena Tanasković, državni sekretar u Ministarstvu za zaštitu životne sredine.

Jelena Tanasković je istakla da je Projekat daljinskog grejanja u Kragujevcu važan projekat pre svega za građane grada Kragujevca ali i za celu državu Srbiji jer se na taj način pokreće nova era zelenih kapitalnih investicija koje su jako važne u oblasti zaštite životne sredine. Ugovorom je definisano 18,0 mil.evra i podeljen je u dve tranše od čega se prva tranša odnosi na finasiranje zamene kotlova dok se druga tranša odnosi na finansiranje čišćenja deponije pepelišta. U nastavku izlaganja, državni sekretar je detaljno obrazložila finansijske uslove i način na koji će se sredstva zajma iz predloženog zakona koristiti i otplaćivati.

U diskusiji su učestvovali Goran Kovačević, Mihailo Jokić i Veroljub Arsić.

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 10,05 časova.

Sednica je tonski snimana

SEKRETAR ODBORA PREDSEDNIK

Tijana Ignjatović dr Aleksandra Tomić